**ԱՄՓՈՓԱԹԵՐԹ**

**«Հայաստանի Հանրապետության կառավարության և Գերմանիայի Դաշնային Հանրապետության կառավարության միջև 2018թ. ֆինանսական համագործակցության մասին» համաձայնագրի նախագծի վերաբերյալ ներկայացված առաջարկությունների և դիտողությունների**

|  |  |  |
| --- | --- | --- |
| **Շահագրգիռ գերատեսչություն** | **Ներկայացված առաջարկությունները և դիտողությունները** | **Կարգավիճակ** |
| **ՀՀ ֆինանսների նախարարություն** | «Հայաստանի Հանրապետության կառավարության և Գերմանիայի Դաշնային Հանրապետության կառավարության միջև 2018թ. ֆինանսական համագործակցության մասին» համաձայնագրի 1-ին հոդվածով Հայաստանի Հանրապետության համար կարող են առաջանալ ֆինանսական պարտավորություններ՝ ծախսերի ավելացման գծով: | Ընդունվել է ի գիտություն |
| **ՀՀ էկոնոմիկայի նախարարություն** | ՀՀ էկոնոմիկայի նախարարությունն իր իրավասությունների շրջանակներում «Հայաստանի Հանրապետության կառավարության և Գերմանիայի Դաշնային Հանրապետության կառավարության միջև 2018թ. ֆինանսական համագործակցության մասին» համաձայնագրի նախագծի վերաբերյալ առաջարկություններ և դիտողություններ չունի: | Ընդունվել է ի գիտություն |
| **ՀՀ արդարադատության նախարարություն** | Համաձայնագրի նախագիծը չի պարունակում Հայաստանի Հանրապետության օրենքին հակասող, ինչպես նաև օրենքի փոփոխություն կամ նոր օրենքի ընդունում նախատեսող նորմեր:  Միաժամանակ հայտնում ենք, որ Հայաստանի Հանրապետության համար ֆինանսական պարտավորություններ նախատեսելու դեպքում Համաձայնագրի նախագիծը ենթակա է վավերացման: | Ընդունվել է ի գիտություն: |
| **ՀՀ արտաքին գործերի նախարարություն** | Հայաստանը Հանրապետությունը կարևորում է Գերմանիայի Դաշնային Հանրապետության հետ երկկողմ և բազմակողմ ձևաչափերում հարաբերությունների զարգացումը։ Երկկողմ հարաբերություններից բացի Հայաստանի Հանրապետությունը շահագրգռված է նաև ԵՄ շրջանակներում Հայաստանի և ԵՄ անդամ Գերմանիայի միջև փոխգործակցության խորացմամբ ու ամրապնդմամբ:  Հայ-գերմանական հարաբերությունների հետագա խորացման համար «Հայաստանի Հանրապետության կառավարության և Գերմանիայի Դաշնային Հանրապետության կառավարության միջև 2018 թվականի ֆինանսական համագործակցության մասին» համաձայնագրի ստորագրումը կարևոր խթան կհանդիսանա երկկողմ հարաբերություններն առավել զարգացնելու տեսանկյունից։  Հաշվի առնելով երկու պետությունների միջև ֆինանսական ոլորտում փոխգործակցության զարգացման կարևորությունը՝ նշված համաձայնագրի ստորագրումը հնարավորություն կտա խթանելու ոչ միայն առկա հարաբերությունների մակարդակը այդ ոլորտում, այլ նաև կնպաստի Հայաստանի սոցիալ-տնտեսական զարգացմանը, կխթանի իրականացվելիք աշխատանքների արդյունավետության բարձրացմանը։  «Հայաստանի Հանրապետության կառավարության և Գերմանիայի Դաշնային Հանրապետության կառավարության միջև 2018 թվականի ֆինանսական համագործակցության մասին» համաձայնագրի ստորագրումը համապատասխանում է ՀՀ վարած արտաքին քաղաքականությանը, ինչպես նաև ՀՀ ստանձնած միջազգային պարտավորություններին։  Ելնելով վերոգրյալից՝ ՀՀ արտաքին գործերի նախարարությունը «Միջազգային պայմանագրերի մասին» ՀՀ օրենքի 5-րդ հոդվածի հիմքով նպատակահարմար է համարում «Հայաստանի Հանրապետության կառավարության և Գերմանիայի Դաշնային Հանրապետության կառավարության միջև 2018 թվականի ֆինանսական համագործակցության մասին» համաձայնագրի ստորագրումը։ | Ընդունվել է ի գիտություն: |
| **ՀՀ տարածքային կառավարման և ենթակառուցվածքների նախարարություն** | «Հայաստանի Հանրապետության կառավարության և Գերմանիայի Դաշնային Հանրապետության կառավարության միջև 2018թ. ֆինանսական համագործակցության մասին» համաձայնագրի նախագծով «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։  Նպատակահարմար ենք գտնում «Հայաստանի Հանրապետության կառավարության և Գերմանիայի Դաշնային Հանրապետության կառավարության միջև 2018 թվականի ֆինանսական համագործակցության մասին» համաձայնագրի ստորագրումը և այն համահունչ է էներգետիկ բնագավառում Հայաստանի կողմից վարվող քաղաքականությանը: | Ընդունվել է ի գիտություն: |
| **ՀՀ պետական գույքի կառավարման կոմիտե** | Հայտնում ենք, որ «Հայաստանի Հանրապետության կառավարության և Գերմանիայի Դաշնային Հանրապետության կառավարության միջև 2018թ. ֆինանսական համագործակցության մասին» համաձայնագրի նախագծով «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ | Ընդունվել է ի գիտություն: |
| **ՀՀ կենտրոնական բանկ** | «Հայաստանի Հանրապետության կառավարության և Գերմանիայի Դաշնային Հանրապետության կառավարության միջև 2018թ. ֆինանսական համագործակցության մասին» համաձայնագրի նախագծի վերաբերյալ դիտողություններ և առաջարկություններ չունենք։ | Ընդունվել է ի գիտություն: |